
Gurile Dunării, un „Kaliningrad” pentru sudul Europei?! 


România nu e în pericol, dormim în siguranţă înveliţi cu articolul 5 din tratatul 
NATO. Cam mulţi trag de plapuma asta și există riscul să se rupă, dar stăm 
liniștiți, Klaus Iohannis are situaţia sub control, a convocat și CSAT-ul pentru 21 
februarie. Între timp, să nu ne facă rușii o surpriză, că prea suntem băgaţi în 
seamă, în ultima vreme, de Vladimir Putin. 


Putins Einmarschplan in die Ukraine 


Russlands Armee will in drei Phasen grofe Teile 
seines westlichen Nachbarlandes erobern 


>» Phase 1 > Phase 2 =» Phase 3 
(a Einkesselung von Stădten -4-4 Maximaler Vorstof 


POLEN BELARUS r 1 Von pro-russischen Truppen 
gehaltenes Gebiet 
Artilerie €, 
Landungsschiffe +) RUSSLAND 


Panzer 3 0 


Falischirmjăger P) 
Schytomyr e 


* Lemberg 


* Chmeinyzkyj 


Czernowitz « 
UKRAINE Saporischschja Donezk e 
|Transnistrien Nikopol e 
CEI 
RUMĂNIEN DAWIEN a O_ : 


L_] * Simferopol 


100 km 
info.BILD.de | Kartenbasis: Maps4News.com/OHERE 


Interviul liderului de la Kremlin a zguduit marile cancelarii, dar pe noi ne interesează doar 
partea referitoare la România, în care se recunoaște sfârtecarea ţării din ordinul lui Stalin. 


Istoria o scriu învingătorii, iar după WW2, pe un șerveţel, Churchill și Stalin au împărțit 
Europa, țara noastră pierzând teritorii istorice, unele dintre ele ajungând în componenţa 
statului Ucraina. 


Acum, Putin vine și spune că, moral, e dreptul României, ca și al Ungariei, să revendice 
respectivele zone, în care mari comunităţi etnice încă mai formează populația locală. 


„După cel de-Al Doilea Război Mondial, Ucraina a primit, pe lângă teritoriile care 
aparținuseră Poloniei înainte de război, o parte din teritoriile care aparținuseră anterior 
Ungariei și României. Astfel, României și Ungariei le-au fost luate o parte din pământurile 
lor și date Ucrainei, iar acestea au rămas în continuare parte a Ucrainei. Așadar, în acest 
sens, avem toate motivele să afirmăm că Ucraina este un stat artificial, care a fost 
modelat după voinţa lui Stalin”, i-a spus Putin lui Tucker Carlson, o tristă lecție de istorie 
pe care fiecare român o știe. 


Nu e pentru prima dată când președintele Federaţiei Ruse vorbește despre asta, dar 
numai acum Bucureștiul a reacționat cu oarecare vehemenţă. 


Premierul Marcel Ciolacu s-a arătat chiar iritat de acest subiect, deși jurnaliștii n-au făcut 
altceva decât să-l întrebe cum comentează afirmaţiile lui Putin. Nimic despre românii din 
Cernăuţi și crunta lor soartă, niciun cuvânt referitor la tinerii luaţi cu arcanul, la propriu, 
din ordinul Kievului și azvărliți să lupte într-un conflict care nu-i al lor, dar care asigură 
bunăstare și liniște elitei din jurul lui Zelenski, ferită de pericolul frontului din est. 


„Nici eu, nici dvs. nu o să influențăm vreodată istoria. Înţeleg manipularea pe care o face 
dictatorul Vladimir Putin. 


România, când a aderat la Uniunea Europeană, a încheiat acorduri, fiindcă a fost obligată 
ca toate țările membre ale Uniunii Europene să încheie acorduri privind suveranitatea 
teritorială și granițele fiecărui stat. De aceea, câteodată, mai mă supără când aud, mai 
ales când vin alegerile, acea poveste cu ungurii sau maghiarii care vin și ne fură Ardealul. 


În ceea ce privește cum s-a format Ucraina, eu vă spun un singur lucru: Ucraina este un 
stat suveran și independent, iar poporul ucrainean este suveran să-și decidă destinul, 
cum și noi ni-l decidem pe al nostru. Agresorul în acel război este Vladimir Putin. Restul, 
cum vrem să prezentăm istoria și cum s-o reașezăm cum ne convine, m-ați pierdut de 
client”, a răbufnit Ciolacu, replică de Parcul Cișmigiu. 


Nu i-a cerut nimeni primului-ministru să trimită trupele armate și să refacă România 
Mare. În 2024 totul se joacă pe terenul diplomaţiei, iar soldații sunt istorici, atașați 
diplomatici și consilieri, cu ei se câștigă astfel de meciuri. În Ucraina nu sunt o mână de 
români, vorbim de câteva sute de mii. Poate că soarta lor vă lasă rece și Cernăuţiul v-a 
pierdut de client, dar și dumneavoastră i-aţi pierdut pe ei și pe mulţi alți români de 
votanţi, domnule Ciolacu. 


Cum să-l traducem corect pe Putin 


Vladimir Putin nu a urmărit decât un singur lucru prin referirea la cum format statul 
Ucraina - să agite spiritele în regiune. O știm și noi, și Budapesta, nimic nou sub Soare. 


Ce contează, însă, e mesajul ascuns din spatele acestor vorbe. Kremlinul nu e interesat 
decât de un lucru, să obțină ruperea Ucrainei în două, cum a fost cu Germania. Ucraina 
de Vest s-ar opri pe Nipru, dar cea de Est presupune ocuparea malului drept, plus ceva în 
plus - regiunea Odesa. 


Cu alte cuvinte, când spune „luați-vă teritoriile istorice”, Putin vrea să transmită 
Occidentului - „...că, altfel, le iau eu!”. Cu Peninsula Crimeea anexată peste noapte, în 
2014, nu e deloc un scenariu SF ca Rusia să intre și-n Odesa, care se învecinează cu 
Transnistria și Găgăuzia, regiunile separatiste din Republica Moldova. 


Pentru NATO, pericolul ca Rusia să ajungă la gurile Dunării este uriaș. E clar că asta și-ar 
dori Moscova, să facă aici un „Kaliningrad” cu care să amenințe și sudul Europei, după ce 
vestul e ținut, de ani buni, sub raza rachetelor Iskander. 


României poate că nu-i mai pasă de Ismail și Chilia, Câșlița, Aprodul Purice, Chilia și 
celelalte localități dunărene, dar Rusia are, în mod cert, interes maxim pentru zona asta. 
A spus-o zilele astea chiar Christoph Heusgen, șeful Conferinţei de Securitate de la 
Munchen, care urmează a avea loc începând cu data de 16 februarie. 


„Dacă Putin nu pierde războiul din Ucraina, ar trebui să ne așteptăm să ajungă în Moldova 
sau în statele baltice”, a declarat Heusgen pentru publicația Rheinische Post. 

